ایقتیصادیات ناظیری نیهات زیبکجی، ایستانبول‌دان "تورکیه ایله آمریکا آراسینداکی اقتصادی علاقه‌لرده یئنی بیر صحیفه آچاق" مئساژی وئردی.
تورک آمریکان ایش آدام‌لاری درنگی‌نین (TABA-AmCham) تشکیل ائتدیگی 30-جو ایل گالا یئگمینه قاتیلان ایقتیصادیات ناظیری زیبکجی، ایکی اؤلکه آراسینداکی کؤک‌لو علاقه‌لره دقت چکدی.
تورکیه و آمریکانین متفیق اؤلکه‌لر اولدوغونو وورغولایان زیبکجی، ایکی اؤلکه آراسین‌داکی اقتصادی علاقه‌لرین سیاسی و ایستراتژی اینکیشافی ده اؤزو ایله گتیرجگینی ایفاده ائتدی.
تورکیه‌نین یاتیریم پتانسیل‌ینه توخونان زیبکجی، "گلین فورصت‌لری بیرلیکده دیرلندی‌رک" دئدی.
نیهات زیبکجی، یئنی دؤورون ده ایکی اؤلکه آراسیندا یئنی فورصت‌لری اؤزو ایله گتیرجگینی قئید ائتدی.
مراسیمده تورکیه ایله آمریکا آراسینداکی تیجاری علاقه‌لره دستک اولان فیرما‌لارا پلاکت وئریلدی.
گالا گئجه‌سینه تورک آمریکان ایش ادام‌لاری درنگی‌نین (TABA-AmCham) فخری باشقانی زینل العابدین اردم، جمهورباشقانی و تورکیه بسکتبال فدراسیونونون صدری هدایت تورک اوغلو، جمهور باشقانی باش دانیشمانی سعادت اوروج، چالیک هولدینق ایداره هئیتی باشچی‌سی احمد چالیک ایله یاناشی ایش صنعت و سیاست دونیاسین‌دان چوخ سایدا اینسان قاتیلدی.
